கேள்வி: பேப்பர் போட்சு பற்றி விளக்கவும்.
பதில்: பேப்பர் போட்சு () என்பவர் மார்வெல் காமிக்ஸ் நிறுவனம் வெளியிடப்பட்ட ஒரு அமெரிக்க காமிக் புத்தகம் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, ராபர்ட் பெர்ன்ஸ்டீன் மற்றும் டான் ஹெக் ஆகியோரால், செப்டம்பர் 1963 இல் வெளியான டேல்ஸ் ஆப் சஸ்பென்ஸ் #45 என்ற கதையில் தோற்றுவிக்கப்பட்டது. இவரின் பாத்திரம் அயன் மேன் கதையில் துணைக் கதாபாத்திரமாகவும் சில சமயங்களில் டோனி ஸ்டார்க்கின் காதலியாகவும் சித்தரிக்கப் பட்டுள்ளார். பேப்பர் போட்சு என்ற கதாபாத்திரம் இயங்குபடம் தொலைக்காட்சி தொடர்கள் மற்றும் நிகழ்பட ஆட்டம் உட்பட பிற ஊடகங்களில் தோன்றியுள்ளது. இந்த கதாபாத்திரத்திற்கு உயிர் கொடுக்கும் விதமாக நடிகை கிவ்வினெத் பேல்ட்ரோ என்பவர் மார்வெல் திரைப் பிரபஞ்சம் திரைப்படங்களான அயன் மேன் (2008 திரைப்படம்) (2008), அயன் மேன் 2 (2010), தி அவேஞ்சர்ஸ் (2012), அயன் மேன் 3 (2013), இசுபைடர்-மேன்: ஹோம்கம்மிங் (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.